Du kan også spare en del ved at udskifte de hårde hvidevarer, der altid er tændte.
Her kan du spare penge på både køleskabet, men også betydeligt på fryseren – især hvis det er en stor kummefryser.
Køb en fryser eller et køleskab, der dækker dine behov. Jo større det er, jo mere strøm bruger det som udgangspunkt.
Derudover er det en god idé at afrime fryseren. En fryser med meget rim bruger mere strøm for at holde temperaturen.
Hold 5 °C i køleskabet og -18 °C i fryseren, ikke koldere.